hu hu hu hu hu hu hu hu hu hu hu hu hu hu en it hu hu hu hu hu id en sv hu hu hu hu es hu hu hu de hu it hu nb hu fr hu pl hu hu hu en hu en hu de hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu it hu hu hu fr nl hu hu hu pt hu es hu hu hu hu de hu hu hu en hu nb nl en hu hu hu es hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu nl hu hu hu hu nl nl en hu hu hu hu hu hu hu hu hu hu hu hu hu hu hu hu sk hu hu hu sv sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu en hu hu hu hu hu cs hu hu hu hu de en hu hu hu hu hu hu hu hu fr hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu tr hu hu hu en hu de hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu yue hu hu hu hu hu hu hu hu hu et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu fr hu hu hu hu fr en hu hu en cs de hu hu hu hu hu hu hu de en hu de hu hu hu hu hu de en pl hu hu hu en hu de hu en hu hu en hu en hu en hu en hu en hu en en en en en hu hu de de hu de hu en cs de hu hu hu hu id hu hu es hu hu hu hu eo hu hu hu fr en de hu en es eo en hu hu hbs_lat hu hu sv hu fi hu pl hu de hu en cs de hu hu hu hu hu hu hu sk de es hu hu hu hu hu hu hu en hbs_lat hu hu hu da hu es hu hu en en hu hu hu sv hu pt cs hu hu hu hu pl hu hu hu en hu hu hu fr hu hu sv es hu pl hu hu hu hu pl hu hu hu hu hu es hu hu pl hu cs pl hu fr hu fi pl en hu de hu hu hu eo hu hu fi hu sk pl hu en tr hu pl hu pl hu en hu en hu hu en hu hu hu hu hu en en hu hu pl hu fr fr hu hu pl hu pl hu hu eo hu hu en hu hu en en hu hu cs en hu hu hu pl pl hu hu hu pl hu hu hu fr de en hu en de en ru en de hu hu sk hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz en hbs_lat de eo es fa fi fr id it ko pl pt ru hbs_lat tr fy fi tr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 7.
Ugrás a navigációhoz Ugrás a kereséshez
2021. április 16. (85 évesen)[5]
Sancta Maria Általános Iskola és Leánygimnázium
A Magyar Köztársasági Érdemrend középkeresztje (1995)
A Wikimédia Commons tartalmaz Törőcsik Mari témájú médiaállományokat.
Törőcsik Mari (Pély, 1935. november 23. – Szombathely, 2021. április 16.[7]) a Nemzet Színésze és a Nemzet Művésze címmel kitüntetett, háromszoros Kossuth-, kétszeres Jászai Mari- és Balázs Béla-díjas színművésznő, érdemes és kiváló művész. A Halhatatlanok Társulatának örökös tagja.
Törőcsik Mari a magyar kulturális élet legtöbbet díjazott művésze volt. Azon kevesek egyike, akik díjat nyertek a cannes-i fesztiválon is. 2017-ben a Forbes őt választotta a 4. legbefolyásosabb magyar nőnek a kultúrában.[8]
1935-ben a Heves megyei Pély községben született Törőcsik Marián néven,[9] katolikus család öt gyermeke közül másodikként. (Egy forrás szerint a különleges keresztnév úgy született, hogy a jegyző a bediktált Mariann nevet tévedésből Mariánnak írta be.)[10] Szülei pedagógusok, édesapja iskolaigazgató volt Pélyen.
Apja, Törőcsik Joachim parasztcsaládba született, ám jó tanulmányi előmenetelének köszönhetően tanári pályát választhatott. Két leánya már megvolt, amikor a második világháborúban behívták katonának, a keleti fronton harcolt, majd hadifogságba esett. Falujában már lemondtak róla, de családja sokat imádkozott hazatéréséért.[11] Végül 1946-ban tért haza a szovjet pokolból. Az új hatalom fasisztaként kezelte, ávósok zaklatták, kifosztották, majd igazgatói állásából is eltávolították.[12]
Anyja, Rusz Julianna Hevesvezekényben született. A sokat olvasó, vallásos falusi tanítónőt[12] felnőttként is sokan Jucóka néninek szólították a faluban.
A kis Törőcsik Mariann 15 éves koráig Pélyen nevelkedett. „Az én gyerekkorom szebb volt, mint szép: gyönyörű volt.” – emlékezett idős korában.[13] Legemlékezetesebb élményei az óriási kertben elköltött uzsonnák, mezítlábas fáramászás, téli lovas szánkázások, édesanyja különleges kalapjai és cipői voltak. „Állítom, hogy a megye legelegánsabb asszonya az én anyám volt. A divat sosem érdekelt, de a cipőket és a kalapokat miatta szeretem.”[13] A háború idején, kisgyermekként, a lábát kis híján eltalálta egy lövedék, amikor a bunkerből előbújva megcsodálta a Pély felett elszálló repülőgépeket.[14] 6 éves korától járt iskolába. Nagyapja kis mozit üzemeltetett Pélyen, ahol Mariann sok filmet nézett, gyermeki ábrándjaként híres színésznő akart lenni. 11 éves volt, amikor apja visszatért a hadifogságból. Középiskolában – anyja és nővére példáját követve – [13] Egerben a Szent Orsolya-rend iskolájában és az angolkisasszonyok bentlakásos intézetében tanult, a Sancta Maria Általános Iskola és Leánygimnáziumban.[15] Az államosításkor, az apácarendek feloszlatásakor iskolája megszűnt. Tanulmányai folytatására a békéstarhosi zenei gimnáziumba jelentkezett, előfelvételt nyert, de végül inkább a budapesti Alkotmány utcai közgazdasági gimnáziumba iratkozott be. Országos gépíróbajnoki címet nyert, majd jelesre érettségizett.[12]
1954 és 1958 között a Színház- és Filmművészeti Főiskola növendéke volt, tanulmányait operett szakon kezdte.[10] A születésekor kapott Törőcsik Marián helyett a Törőcsik Mariann nevet használta, de Fábri Zoltán kérése után, Krencsey Marianne javaslatára „Mari” lett, hogy a nézők könnyebben megjegyezzék a nevét és hogy ne keverjék őket össze. (Krencseyvel 1957-től kezdve több filmben játszottak együtt). Más forrás szerint a „Mari” művésznevet Hegyi Barnabás, a Körhinta operatőre javasolta, Jászai Marira hivatkozva.[10] 1958 és 1979 között a budapesti Nemzeti Színházban játszott. Színházi kiugrására 1968-ig kellett várni, ekkor mutatta be a Katona József Színház (akkor a Nemzeti kamaraszínháza) Zorin Varsói melódia című darabját. A kétszemélyes játékot Iglódi István rendezte, a játszótárs Sztankay István volt. Igazi színházi revelációt jelentett mind a „nagyérdemű", mind a szakma körében.[16]
1976-ban a Déryné hol van? című filmben nyújtott alakításáért elnyerte a legjobb színésznőnek járó díjat a Cannes-i fesztiválon. A film hazánkban nem lett sikeres, az Amerikai Egyesült Államokban, Olaszországban és Franciaországban viszont „Mrs. Dery Where Are You?" címmel vetítették a mozik, és „Mari Törőcsik"-ként még ma is emlékeznek rá.[17] A filmet a 2013 decemberében elhunyt férje, Maár Gyula rendezte.
1979–80-ban ő volt a győri Kisfaludy Színház (jelenlegi nevén Győri Nemzeti Színház) művészeti vezetője. Ezután 1980 és 1990 között a Mafilm színtársulatának, 1990 és 1993 között a szolnoki Szigligeti Színháznak volt a tagja. A Művész Színház után 1993–94-ben ő volt a Thália Színház igazgatója. Több alkalommal vendégszerepelt a budapesti Katona József Színházban.
1989 és 1992 között a Magyar Színészkamara elnöke volt. 1989–1994 között az Aase-díj kuratóriumának tagja. A Színház- és Filmművészeti Főiskolán docensként tanított. 2002 óta újra a Nemzeti Színház tagja.
Első házassága adminisztratív funkciójú volt, mindössze három hétig tartott. Második férje Bodrogi Gyula (1956–1964 között), akivel 1956. december 7-én Budapesten, a VIII. kerületben kötött házasságot,[18] harmadik férje Maár Gyula rendező (1972–2013 között).[19] Maár Gyulával közös gyermeke az 1973-ban született Teréz. „Olyan érzése van az embernek, hogy Mari kivett egy szabadnapot, hogy megszülje Terézt… De nem így van! Teréz 1973. március 20-án született. Előző évben, ahogy mondja, A Szecsuánit játszottam, amiben dobogóról le, dobogóra fel rohangáltam. Akkor azt mondtam, ötödik hónaposan ezt már nem csinálhatom. Pontosan emlékszem, 1972. október 30-án játszottam utoljára. […] Aztán 1973-ban megszületett Teréz, és ősszel már játszottam.”[20]
Az 1970-es években egy vietnámi kisfiút fogadtak örökbe, és neveltek. A Son névre hallgató fiú később visszatért Vietnámba.[21]
Három évig élt együtt Tordy Géza színművésszel is (1964–1967).[19][22] Később egy évig élt együtt Iglódi István színész-rendezővel is, kapcsolatukat nem vállalták nyilvánosan.[23]
2008. október 14-én délelőtt egy kórházi rutinvizsgálat közben összeomlott a vérkeringése, szíve pedig megállt, kómába esett. Sikerült újraindítani a szívműködését, és mélykómában altatni. Azonnal átszállították a Kútvölgyi Úti Oktatókórházba, ahol dr. Iványi docens vezetésével napokig küzdöttek az életéért. Gépek segítették szervezetének működését. A szinte általános orvosi vélemény ellenére, csodával határos módon tudata, emlékezőképessége, mozgásképessége visszatért. Emberfeletti akarat- és életerővel gyógyulni kezdett. A 2009-es Filmszemle megnyitóján mondta: „Nagyon messziről jövök. De visszajöttem!” Az eset után leküzdötte erős függőségét, a dohányzást.
2011-ben róla nevezték el Nagytálya település faluházát.[24] Ugyanebben az évben megjelent az elsőfokon súlyos testi sértést okozó, ittas állapotban elkövetett járművezetés bűntettében elítélt Stohl András közlekedési ügyében indult büntetőtárgyaláson és Alföldi Róbert, Bodrogi Gyula, Garas Dezső, Kern András, Kulka János és Sváby András társaságában tüntetőleg állt ki a műsorvezető mellett.[25][26]
2016-tól a Jóra Való Törekvés Alapítvány fővédnöke és társelnöke Kellár F. János Immánuellel.[27][28]
2017 év elejétől egy éven keresztül a szombathelyi Markusovszky kórházban kezelték, legyengült egészségi állapota miatt.[29][30] 2018 januárjában térhetett haza velemi otthonába.[31]
Évtizedek óta a Vas megyei Velem lakója volt, ahol 1973-ban járt először.[32][33] 2018-ban a település díszpolgára lett.[34]
2020-ban arról nyilatkozott, hogy nem lép többet színpadra.[35] 2021 márciusában ismét beszállították a szombathelyi kórházba, ahol tüdőgyulladással kezelték hetekig.[36] Bár állapota javulást mutatott, 2021. április 16-a hajnalán elhunyt.[37]
A Nemzeti Színház közlése szerint a művésznőt 2021. április 22-én búcsúztatták el. Törőcsik Mari végakarata szerint Bokros Levente lelkipásztor beszentelte a művésznő hamvait, amit azután a lánya Teréz, és párja Zoltán Pély községnél a Tiszába szórtak.[38]
Az Édes Anna című filmben (1958)
Aurora Borealis – Északi fény (2017) …. Mária
Nincs kegyelem (2016) …. főbérlő
Halj már meg! (2016) …. mama
A szarvassá változott fiú (2014)
Kossuthkifli (2014) (tv) …. Hammas Erzsó
Noé bárkája (2007) …. Csoltinné
Csodálatos vadállatok (2005) (tv) …. asztrológusnő
Egyetleneim (2005) …. idős hölgy
A fény ösvényei (2005) …. nagymama
Egy hét Pesten és Budán (2003) …. Mari
Sobri (2002) …. Mari néni
Nobel (2001) …. Inge Dietrich
A napfény íze (1999) …. idősebb Kató
Hosszú alkony (1997) …. idős asszony
Le violon de Rothschild (1996) …. Marfa
Crime impuni (1995) (tv) …. Madame Lange
A részleg (1995) …. narrátor
„Éretlenek" (1995) (tv-sorozat) …. Alíz
Vigyázók (1993) …. Edit anyja
Indián tél (1993) …. Tamás anyja
A turné (1993) …. Madarász Helga
A skorpió megeszi az ikreket reggelire (1992) …. Maskó
Csapd le csacsi! (1992) …. Lojzi, Mama
A nyaraló (1992) …. idős hölgy
Tiszazug (1991) (tv) …. Képesné
Mio caro dottor Gräsler (1991) …. Mrs. Von Schleheim
A Biblia (1990) (tv) …. nagymama
Music Box (1989) …. Magda Zoldan
A hecc (1989) …. öregasszony
Peer Gynt I. – II. (1988) (tv)
A montmartrei ibolya (1988) (tv)
Csinszka (1987) (tv) ….
Rejtőzködő (1986) …. Anya
Anna es Anton (1985) (tv) …. Anna
A nagymama (1985) (tv) …. Langó Seraphine
Első kétszáz évem (1985) …. A filmcézár felesége
Rafinált bűnösök (1984) (tv) …. Bukláné, mosónõ
Az ezerkettedik éjszaka 1984 (tv) …. Jatumak
A hattyú halála (1984) (tv)
Klapka légió (1983) (tv) …. Szidónia
Visszaesők (1983) …. Juli anyja
A csoda vége (1983)
Szegény Dzsoni és Árnika (1983) …. Százarcú boszorkány
Szerencsés Dániel (1983) …. Erdélyiné
Humorista a mennyországban (1982)
Színes tintákról álmodom (1980)
Két történet a félmúltból (1980)
A téglafal mögött (1979) ….
Kinek a törvénye? (1978) …. Rózsika
Ki látott engem? (1977) …. Imre anyja
Teketória (1976) …. Teréz
A lőcsei fehér asszony (1976) (tv) …. Géczy Julianna
Déryné, hol van? (1975) …. Déryné
Várakozók (1975) …. Klára, az Anya
Muzsika az éjszakában (1975) (tv) …. Purczovics Helén
Hogyan viseljük el szerelmi bánatunkat? (1975) (tv)
Szerelmem, Elektra (1974) …. Elektra
Szarvassá vált fiúk (1974) …. Etel
Kínai kancsó (1974) (tv) …. az Asszony
Jó estét nyár, jó estét szerelem (1972) …. Varga Veronika
Harminckét nevem volt (1972) …. Forrainé
Macskajáték (1972) …. Maid
Volt egyszer egy család (1972) …. Erzsi
A danaida (1971) (tv) …. Kati
Hangyaboly (1971) …. Virginia
Holt vidék (1971) …. Juli, Kántorné
Prés (1971) …. Teréz
Szerelem (1971) …. Luca
Egy őrült éjszaka (1970) …. Évike
N.N., a halál angyala (1970) …. Navratil Nusi, taxisofőr
Utazás a koponyám körül (1970)
A Pál utcai fiúk (1969) …. Nemecsek anyja
Szemüvegesek (1969) …. Mari
A bíró és a hóhér (1968) …. Schönlerné
Kártyavár (1968) …. Koller Éva
Türelmetlen szeretők (1968) (tv) …. Kati
Holdudvar (1968) …. Balassáné - Edit
Szeressétek Odor Emiliát! (1968) …. illemtanárnő
Csend és kiáltás (1967)
A gépírók (1967) (tv) …. Sylvia
Mocorgó (1967) (tv) …. Judit
Jaguár (1967/I) …. Tavaszmezei Panna
És akkor a pasas… (1966) …. Mara
Othello Gyulaházán (1966) (tv) …. Viola
Sikátor (1966) …. Gabi
Törékeny boldogság (1966) – Piroska
Anna három apja (1965) (tv) …. Anna
Nem (1965) …. Éva
Tilos a szerelem (1965) …. Klári
Négy lány egy udvarban (1964) …. Lenke
Szeptember (1963) (tv) …. Márti
Bálvány (1963) …. Drahos Vera
Pacsirta (1963) …. Margit
Párbeszéd (1963) …. Éva
Ezer év (1963) …. Szabó Anna
Májusi körhinta (1962) (tv)
Elveszett paradicsom (1962) …. Mira
Házasságból elégséges (1962) …. Szöszi
Isten őszi csillaga (1962) …. Király Aranka
Az ígéret földje (1961) …. Krizs Ica
Mindenki gyanús (1961) (tv) …. Szlucsik Emerencia
Légy jó mindhalálig (1960) …. Bella
Két emelet boldogság (1960) …. Kati, Farsang felesége
Toldi Tihanyban (1960) (tv) …. Marika
Gyalog a mennyországba (1959) …. Vera
Álmatlan évek (1959) …. Kató
Kard és kocka (1959) …. Pólika
Kölyök (1959) …. Kölyök, Varga Borbála
Szent Péter esernyője (1958) …. Bélyi Veronika
Édes Anna (1958) …. Édes Anna
Vasvirág (1958) …. Cink Vera
Két vallomás (1957) …. Erzsi
Külvárosi legenda (1957) …. Benkőné, Annus
Körhinta (1956) …. Pataki Mari
A bunda című előadásban (2006)
Shakespeare: Vízkereszt, vagy amit akartok (Viola, Mária)
Rómeó és Júlia (Angela, Júlia dajkája)
Vörösmarty: Csongor és Tünde (Tünde)
Móricz: Úri muri (Rozika)
Ibsen: Peer Gynt (Solvejg)
Tolsztoj: Háború és béke (Natasa)
Alekszandr Nyikolajevics Osztrovszkij: Vihar (Katyerina)
Zorin: Varsói melódia (Helga)
Peter Weiss: A luzitán szörny (3. beszélő)
Peter Hacks: Szép Heléna (Heléna)
Bulgakov: Iván, a rettentő (Zinajda Mihajlovna)
Brecht: A szecsuáni jólélek (Sente Sui Ta)
A vágóhidak Szent Johannája (Johanna Dark)
Egy fő az egy fő (Leokádia Begbich)
Edward Albee: Mindent a kertbe (Jenny)
Beckett: Ó, azok a szép napok! (Winnie)
Németh László: Szörnyeteg Amál
Lajtai-Békeffi: A régi nyár (Mária)
Örkény István: Macskajáték (Egérke)
Goldman: Az oroszlán télen (a királyné)
Bellon: Csütörtöki hölgyek (Marie)
Wesker: Gyökerek (Beatrice Bryant)
Bornemisza Péter: Magyar Elektra (Elektra)
Giraudoux: Chaillot bolondja (Aurélia)
Dosztojevszkij-Vasziljev: A nagybácsi álma (Maria Alekszandrovna Moszkaljova)
Tennessee Williams: Üvegfigurák (Anna Wingfield)
Feydeau: Osztrigás Mici (Gabrielle)
Ionesco: A székek (öregasszony)
Csehov: Cseresznyéskert (Ljubov Andrejevna, Ranyevszkaja)
Schwajda György: Csoda (Bíborka)
Eörsi István: Az interjú (Gertrúd)
García Márquez-Schwajda: Száz év magány (Ursula)
Beaumarchais: Figaro házassága (Marcelina)
Tóth Ede: A falu rossza (özv. Feledi Gáspárné)
Enquist: Képcsinálók (Lagerlöf Zelma)
Marguerite Duras: Naphosszat a fákon (Az anya)[39]
Beaumarchais: Figaró házassága, Marcelina Maladype Színház, Rendező Zsótér Sándor
Makszim Gorkij: Éjjeli Menedékhely (Luca, vándor) – Nemzeti Színház, rendező: Viktor Rizsakov
Ibsen: Brand (Brand anyja, Gerd) – Nemzeti Színház, rendező: Zsótér Sándor
Juhász Ferenc: A szarvassá változott fiú – Nemzeti Színház, rendező: Vidnyánszky Attila
Bacsó Péter-Makk Károly-Hunyady Sándor: A vöröslámpás ház (Mama) Kaposvári Budapesti Operettszínház, rendező: Tasnádi Csaba. A bemutató időpontja: 1995. február 3.
Brecht: Galilei élete (73 éves Galilei) – Nemzeti Színház, rendező: Zsótér Sándor
Mint vendég a Budapesti Katona József Színházban
Petrusevszkaja: Három lány kékben (Fjodorovna)
Spiró György: Csirkefej-felújítás (vénasszony)
Weöres Sándor: Szent György és a sárkány (Inganga)
Mint vendég a Vígszínházban
Hanoch Levin: Átutazok (Bobe Globcsik)
Kornis Mihály: Kozma (Böbe)
Albert Camus: Ördögök (Varvara Sztavrogina)
Légy szép és tartsd a szád! (Soi belle et tais-toi) [1958]
Hajnali négykor (Four in the Morning) [1965] – feleség (Judi Dench)
A hazugság hálójában (L' heure de la vérité) [1965]
Nem félünk a farkastól (Who's Afraid of Virginia Woolf?) [1966] – Honey (Sandy Dennis)
Egy erkölcstelen férfi (L'immorale) [1967] – Giulia Masini (Renée Longarini)
Találd ki, ki jön vacsorára! (Guess Who's Coming to Dinner) [1967] – Christina Drayton (Katharine Hepburn)
A bostoni fojtogató (The Boston Strangler) [1968] – Irmgard DeSalvo (Carolyn Conwell)
Lear király (Korol Lir) [1971] – Cordelia (Valentina Shendrikova)
Kardiogram [1972] – Teresa (Anna Seniuk)
Kényes egyensúly (A Delicate Balance) [1973] – Agnes (Katharine Hepburn)
Akasztani való bolond nő (Folle à tuer) [1975] – Julie Ballanger (Marlène Jobert)
Drága kisfiam [1978] – Klári
Music Box [1989] – Zoltán Magda
Égető Eszter [1989] – Égető Eszter (Inna Csurikova)
Agglegény (Mio caro dottor Gräsler) [1991] – Frau Schleheim
A világ végéig (Bis ans Ende der Welt) [1991] – Edith Farber (Jeanne Moreau)
Farkas Ferenc–Ják Sándor: Maki és Muki
Törőcsik Mari kedvenc Pilinszky versei
Vagyim Kozsevnyikov: Ismerjék meg Balujevet! (1961)
Eich, Günther: A viterbói lányok (1965)
Sipos Tamás: A döntő gól (1965)
Fazekas Mihály: Lúdas Matyi: Matyi anyja
Ödön von Horváth: Kazimir és Karolina (1970)
Hubay Miklós: Tüzet viszek (1975)
König, Eduard: Emberek a pálmafán (1976)
Kopányi György: Lekésett szüret (1978)
Őrsi Ferenc: Legenda a kapitányról (1978)
Janicki, Jerzy: Halálos ítélet (1981)
Bárány Tamás: Egy boldog família (1983)
Bárdos Pál: Volt itt egy asztalos (1983)
Herman Heijerman: Remény (1983)
Vészi Endre: A lepecsételt lakás (1983)
Bárdos Pál: A Kancsal és a démonok (1985)
Németh László: Irgalom (1987)
Spiró György: Csobogás (1987)
Móricz Zsigmond: A vadkan (1988)
Bodor Ádám: A részleg (1992)
Camus, Albert: Félreértés (1992)
Jaroslav Hasek: Svejk, egy derék katona kalandjai a világháborúban (1997)
Henry James: A csavar fordul egyet (2000)
Hunyady Sándor: Géza és Dusán – narrátor (2000)[40]
Sári László-Szemző Tibor: Csoma-legendárium[41] – mesélő (2004)
Jászai Mari-díj (1964, 1969)
Magyar Filmkritikusok Díja – Legjobb női alakítás díja (1967, 1969, 1971, 1976, 1998)
Chicago: legjobb női alakítás díja (1971)
Karlovy Vary: Legjobb női alakítás díja (1972)
Cannes-i Nemzetközi Filmfesztivál legjobb női alakítás díja (1976)
Taormina: Legjobb női alakítás díja (1977)
Magyar Művészetért díj (1989)
Országos Színházi Találkozó legjobb női alakítás díja (1991)
A Magyar Köztársasági Érdemrend középkeresztje (1995)
Salernói 50. Nemzetközi Filmfesztivál legjobb női alakítás díja (1997)
Madridi Nemzetközi Filmfesztivál legjobb női alakítás díja (1997)
Örökös tag a Halhatatlanok Társulatában (1997)
A Nemzet Színésze (2000)
Gundel művészeti díj (2002)
Súgó Csiga díj (2002)
Pécsi Országos Színházi Találkozó (POSZT) – Legjobb színésznő (2002)
Jubileumi Prima Primissima díj (2007)
Barátságért érdemrend (2011) – orosz állami kitüntetés
Pepita-díj – arany fokozat (2013)
A Nemzet Művésze (2014)
Magyar Művészeti Akadémia Nagydíja (2017)
Mága Zoltán – Budapesti Újévi Koncert – Gáladíj (2019)
Vas megye díszpolgára (2019)
Életműdíjak: Sorrento 1971; Karlovy Vary-i Nemzetközi Filmfesztivál 1978; Cannes Mandragora-díj 1983; Magyar Filmszemle 1994; Trencsén-Tepplitzi Nemzetközi Art Filmfesztivál 1998, Várna 2000, VOXCar-díj 2004; Színházi Kritikusok Céhe 2011, * Arany Medál díj 2011.[44] Erdélyi Nemzetközi Filmfesztiválon (TIFF) 2012; Magyar Operatőrök Társagának Életműdíja 2015.,[45] Szenes Iván-életműdíj (2016), Emberi Hang-életműdíj (2017).[46]
Molnár Gál Péter: Törőcsik Mari (1975)
Törőcsik Mari; szerk. Gaál Katalin; Mokép, Bp., 1977 (A színész arca)
Vasrózsa. Beszélgetés Törőcsik Marival; riporter Szabó G. László; Madách-Posonium, Pozsony, 1998
Földes Anna – Kőháti Zsolt: Törőcsik Mari – Film – színház – szerepek (2006)
Vincze Mátyás – Keleti Éva: Törőcsik Mari (2009)
Szabó G. Lászlóː Körhintamenet. Beszédes könyv Törőcsik Mariról; Kalligram, Pozsony, 2013
Szenkovits Péterː A Jóisten tenyerén. Törőcsik Mari; Szenkovits Péter, Harasztifalu, 2016
Törőcsik Mari. Bérczes László beszélgetőkönyve; Európa, Bp., 2016
Mészáros Márta–Pataki Éva–Törőcsik Mari: Aurora borealis; Athenaeum, Bp., 2017
Mészáros Márta–Pataki Éva–Törőcsik Mari: Aurora borealis; 2. jav. utánny.; Athenaeum, Bp., 2018
2022-ben halálának első évfordulóján Újbudán egy parkot neveztek el róla. Törőcsik Mari 2005-ben Budapest díszpolgárságát is elnyerte. Ez a cím tette lehetővé, hogy az általános, 5 éves szabálytól eltérően már a halálát követő évben közterületet nevezhessenek el róla.[47]
2022 júniusában utcát neveztek el róla Velemben, ahol az utolsó éveit élte.[48]
↑ Helyi Téma, 2012. aug. 1., 4. oldal: „Hogyan lett Mariánból Mari?”
↑ Integrált katalógustár. (Hozzáférés: 2015. augusztus 12.)
↑ filmportal.de. (Hozzáférés: 2017. október 9.)
↑ Elhunyt Törőcsik Mari (magyar és angol nyelven). (Hozzáférés: 2021. április 16.)
↑ Elhunyt Törőcsik Mari, a nemzet színésze. (Hozzáférés: 2021. április 16.)
↑ Alexandra, Kozár: Meghalt Törőcsik Mari (magyar nyelven). index.hu, 2021. április 16. (Hozzáférés: 2021. április 16.)
↑ A legbefolyásosabb nők listája (2017). http://24.hu. (Hozzáférés: 2017. április 23.)
↑ Beteglátogatóban Törőcsik Marinál NOL, 2008. december 16.
↑ a b c Zrt., Origo: A világ legsikeresebb asszonyai: Törőcsik Mari. http://www.life.hu/. (Hozzáférés: 2016. április 9.)
↑ Hatvan Online – Törőcsik Mari: Az élet óriási nagy dolog – videóval. Hatvan Online. (Hozzáférés: 2016. április 9.)
↑ a b c Judit, Bernáczkiné Antal: Törőcsik Mari 80 éves. lib.ke.hu. [2016. május 5-i dátummal az eredetiből archiválva]. (Hozzáférés: 2016. április 9.)
↑ a b c Dániel, Zelei: Törőcsik Mari Pélyen dajkálta Koncz Zsuzsát. hevesmegye.hu. [2016. április 23-i dátummal az eredetiből archiválva]. (Hozzáférés: 2016. április 9.)
↑ Origo: Könnyből és nevetésből is jutott a 80 éves Törőcsik Mari köszöntésére. http://www.origo.hu/. (Hozzáférés: 2016. április 9.)
↑ Archivált másolat. [2013. december 3-i dátummal az eredetiből archiválva]. (Hozzáférés: 2013. november 23.)
↑ A Vigilia beszélgetése Törőcsik Marival. [2007. július 4-i dátummal az eredetiből archiválva]. (Hozzáférés: 2011. március 14.)
↑ Déryné hol van? a Cannes-i fesztivál oldalán
↑ Az élet túl rövid ahhoz, hogy beleférjen a kesergés – interjú Bodrogi Gyulával hirado.hu, 2017. 02. 06.
↑ a b http://www.blikk.hu/sztarvilag/sztarsztorik/oszinten-vallott-torocsik-mari-parja-tudtaval-lepett-felre/p5c9tnk
↑ Bérczes László. Törőcsik Mari: Bérczes László beszélgetőkönyve (magyar nyelven). Budapest: Európa Könyvkiadó (2016). Hozzáférés ideje: 2017. május 26.
↑ Hogy volt?!, Iglódi Istvánra emlékezünk | MédiaKlikk. www.mediaklikk.hu. (Hozzáférés: 2016. november 25.)[halott link]
↑ Törőcsik Mariról nevezték el a nagytályai faluházat. TV Eger, 2011. augusztus 22. (Hozzáférés: 2011. december 16.)
↑ Moráltalan Magyarország – Stohl tárgyalása
↑ Jogerősen is letöltendő börtönbüntetést kapott Stohl
↑ joratorekves.hu – „Vajon miért ne lehetne pont ez az élet értelme?” (magyar nyelven). joratorekves.hu. (Hozzáférés: 2017. július 23.)
↑ Törőcsik Mari: Remélem soha nem kell visszamennem a kórházba
↑ „Velem díszpolgára lesz Törőcsik Mari”, Színház.org, 2018. június 15. (Hozzáférés ideje: 2018. június 17.) (hu-HU nyelvű)
↑ Virág, Farkas Ágnes: Törőcsik Mari nem lép színpadra többé (magyar nyelven). index.hu, 2020. november 13. (Hozzáférés: 2020. november 14.)
↑ Kiderült, miért került kórházba Törőcsik Mari, nagy a baj (magyar nyelven). Infostart.hu. (Hozzáférés: 2021. április 16.)
↑ Megosztom, végre tudunk róla 2021 04 14 10:00: Hat hete kórházban, így van most Törőcsik Mari (magyar nyelven). KISALFÖLD. (Hozzáférés: 2021. április 16.)
↑ Végső búcsút vettek Törőcsik Maritól
↑ Betegsége után az első premierje. Kaposvári Csiky Gergely Színház, rendező: Anatolij Vasziljev. A bemutató időpontja: 2009. október 24.
Ibsen: Peer Gynt, Aase anyó
Tábori György: Mein Kampf Halál asszony Budapest Nemzeti Színház Halál Asszony Rendező: Rába Rolland
Molière: Fösvény, Frosine Nemzeti Színház, Rendező Rába Rolland
↑ 2000-ben 10 részes hangjáték készült a regényből
↑ Hét művész kapta meg a Széchenyi-örökség Okmányát. magyarnemzet.hu, 2020. szeptember 21. (Hozzáférés: 2021. február 9.)
↑ Arany Medál díj
↑ Hidvégi-B. Attila: Kórházi ágyában vette át az Emberi Hang Életműdíját Törőcsik Mari (magyar nyelven). romnet.hu. RomNet-Média Alapitvány, 2017. május 6. [2017. május 6-i dátummal az eredetiből archiválva]. (Hozzáférés: 2017. május 6.)
↑ Hivatalos: ezt a parkot mostantól Törőcsik Mari parknak hívják Újbudán blikk.hu
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Törőcsik Mari a PORT.hu-n (magyarul)
Törőcsik Mari az Internetes Szinkronadatbázisban (magyarul)
Törőcsik Mari az Internet Movie Database-ben (angolul)
Mari Törőcsik az AlloCiné weboldalán (franciául)
Mari Törőcsik Pictures. Fanpix.Net (fanpix.famousfix.com). (Hozzáférés: 2021. október 5.)
És Pilinszkybe miért nem szeretett bele? (az Index interjúja, 2007. december 14.)
Színházi adattár. Országos Színháztörténeti Múzeum és Intézet
Női szerepekről Törőcsik Marival – interjú
Törőcsik Mari Vas megye második díszpolgára
Sablon:A Színház- és Filmművészeti Főiskola 1958-ban oklevelet szerzett hallgatói
A Színház- és Filmművészeti Főiskola 1958-ban oklevelet szerzett hallgatói
Bodrogi Gyula ·  Böröndy Katalin ·  Fülöp Zsigmond ·  Fonyó József ·  Kóti Árpád ·  Makay Sándor ·  Margitai Ági ·  Perlaky István ·  Szabó Ildikó ·  Törőcsik Mari ·  Verdes Tamás
Osztályvezető tanár: Gellért Endre
Luaraszi Mihály ·  Nyilassy Judit ·  Pethes György ·  Turián György
Osztályvezető tanár: Nádasdy Kálmán
Benedek Katalin ·  Bodnár Sándor ·  Csanády János ·  Deme Gábor ·  Gantner János ·  Gere Mara ·  Lendvay György ·  Siklós Olga ·  Tóth Erzsébet
Osztályvezető tanár: Gyárfás Miklós
Gaál István ·  Kriszthaty Damo ·  Lestár János ·  Novák Márk ·  Rémiás Gyula ·  G. Szabó Lőrinc ·  Tóth Sándor
Osztályvezető tanár: Keleti Márton
Évfolyamok · 1949 · 1950 · 1951 · 1952 · 1953 · 1954 · 1955 · 1956 · 1957 · 1958 · 1959 · 1960 ·
Sablon:A Nemzet Művésze díj elhunyt díjazottjai
A Nemzet Művésze díj elhunyt díjazottjai
A cím jelenlegi birtokosai
A cím elhunyt birtokosai
Hegedűs D. Géza (2007)
ifj. Harangozó Gyula (2006)
Nem került kiadásra: 2000, 2001, 2002, 2011, 2012, 2014, 2016, 2017, 2018, 2019
ISNI: 0000 0000 7843 8150
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Törőcsik_Mari&oldid=25159223”
A Nemzet Színésze cím tulajdonosai
A Halhatatlanok Társulatának örökös tagjai
Jubileumi Prima Primissima díjasok
A Magyar Népköztársaság Kiváló Művésze díjasok
A Magyar Népköztársaság Érdemes Művésze díjasok
A Nemzet Művésze cím tulajdonosai
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 7., 09:38
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.